**SOVVA, o.z. v spolupráci s partnermi projektu FESTIVAL VEDY - Noc výskumníkov 2013 vyhlasuje výtvarnú súťaž Výskumníci: S.O.S..**

**Výskumníci S.O.S.**

Pre deti je v mnohých prípadoch ťažké pochopiť úlohu výskumu v spoločnosti. Veci, ktorými sa výskumníci vo svojich prácach zaoberajú im často pripadajú abstraktné, preto sme sa rozhodli dať im príležitosť aby nám sami povedali / nakreslili, čo ich trápi alebo čo im chýba. Čo podľa nich nefunguje úplne správne a práve výskumníci by im mohli pomôcť tento ich problém vyriešiť.

**Propozície súťaže**

**Cieľ súťaže:**

Cieľom súťaže je zistiť ako sa na úlohu vedy a výskumníkov v spoločnosti pozerajú žiaci materských a základných škôl. Čo sú podľa nich výzvy, ktoré by veda mala pomáhať riešiť, aké veci by mala skúmať, aby bola pre nich a ich okolie užitočná.

**Téma súťaže:**

„Výskumníci: S.O.S.“ – inšpirujte slovenských výskumníkov k novému výskumu, ukážte im, čo Vás trápi, dajte im námety, na čo by mali svoj výskum zamerať, ako môžu ľuďom na Slovensku pomôcť.

**Vyhlasovateľ:**

* Slovenská organizácia pre výskumné a vývojové aktivity – SOVVA, Slovenská akadémia vied - SAV, portál EurActiv.sk a Centrum vedecko-technických informácií Slovenskej republiky -CVTI SR

**Súťažné práce môžete posielať v nasledovných formátoch:**

* výtvarné práce
* trojrozmerné objekty

**Kto sa môže súťaže zúčastniť:**

* žiaci materských škôl
* žiaci I. stupňa ZŠ
* žiaci II. stupňa ZŠ
* žiaci základných umeleckých škôl (ZUŠ)
* do súťaže je možné sa prihlásiť len ako jednotlivec – autor práce

**Pravidlá súťaže:**

* Súťaž prebieha od 3. júla 2013 do 13. septembra 2013 (uzávierka súťaže). Akceptované budú len práce s poštovou pečiatkou najneskôr s týmto dátumom. Práce zaslané po tomto termíne nebudú zaradené do hodnotenia.
* Súťaže sa môže zúčastniť ako jednotlivec každý občan Slovenskej republiky, ktorý je žiakom materskej školy, I. alebo II. stupňa ZŠ alebo ZUŠ.
* Jeden autor môže do súťaže poslať najviac 3 súťažné práce.
* Vyhlasovateľ akceptuje ľubovoľnú techniku prác, pričom maximálny formát nie je stanovený.
* Vyhlasovateľ zaslané práce autorom nevracia a vyhradzuje si právo na ďalšie nekomerčné použitie prác.
* Ku každej práci musí byť priložená riadne vyplnená prihláška. Prihlášku nájdete na webovej stránke Festivalu vedy – Noc výskumníkov 2013 ([www.nocvyskumnikov.sk](http://www.nocvyskumnikov.sk))
* Víťazov súťaže (prvé tri miesta v každej kategórii) vyberie porota zložená zo zástupcov vyhlasovateľa súťaže, resp. projektových partnerov Festivalu vedy – Noc výskumníkov 2013.
* Vyhlasovateľ má právo zmeniť propozície súťaže v prípade, že by sa nemohli dosiahnuť ciele súťaže.
* Víťazi súťaže budú ocenení atraktívnymi cenami dňa 27. septembra 2013 na hlavnom podujatí v Bratislave. V prípade, že sa odovzdávania cien nebudú môcť zúčastniť osobne, budú im následne zaslané poštou.

**Ako sa zapojiť do súťaže:**

Súťažné práce spolu s riadne vyplnenou prihláškou zasielajte poštou:

* Na adresu:

**Slovenská organizácia pre výskumné a vývojové aktivity**

**SOVVA, o.z.**

**Štefánikova 19**

**811 05 Bratislava**

* Obálku označte heslom **„Výskumníci: S.O.S.“**

**Aktuálne informácie o súťaži, ako aj ostatných aktivitách Festivalu vedy – Noc výskumníkov 2013 získate prostredníctvom:**

* Web: [www.nocvyskumnikov.sk](http://www.nocvyskumnikov.sk)
* E-mail: [sutaz@sovva.sk](mailto:sutaz@sovva.sk), [info@sovva.sk](mailto:info@sovva.sk)
* Tel: 0918 378 550